PATVIRTINTA

 Mokyklos direktorės

 Dėjos Aukštkalnytės

 2018 m. rugpjūčio 31 d.

 Įsak. Nr. V- 37

KAUNO SUZUKIO PRADINĖS MOKYKLOS

2018-2019 M. M. UGDYMO PLANAS

**KAUNO SUZUKIO PRADINĖ MOKYKLA**

# 2018–2019 MOKSLO METŲ UGDYMO PLANAS

**I SKYRIUS BENDROSIOS NUOSTATOS**

1. 2018–2019 mokslo metų pradinio ugdymo programos bendrasis ugdymo planas (toliau – Bendrasis ugdymo planas) reglamentuoja pradinio ugdymo programos ir neformaliojo vaikų švietimo programų įgyvendinimą mokykloje.
2. Mokyklos ugdymo plano paskirtis – apibrėžti Pradinio ugdymo programos įgyvendinimo nuostatas, kuriomis vadovaudamasi mokykla savarankiškai ir tikslingai, atsižvelgdama į mokyklos bendruomenės poreikius, planuoja ir organizuoja pradinį ugdymą.
3. Bendrajame ugdymo plane vartojamos sąvokos:
4. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių.
5. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu.
6. **Pamoka** – pagrindinė nustatytos trukmės nepertraukiamo mokymosi organizavimo forma.
7. **Ugdymo planas** – ugdymo programos įgyvendinimo aprašas.
8. Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

#  II SKYRIUS

**MOKYKLOS UGDYMO PLANO RENGIMAS**

1. Mokyklos 2018–2019 mokslo metų pradinio ugdymo planas (toliau – Mokyklos ugdymo planas) parengtas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2016 m. balandžio 14 d. įsakymu Nr. V-325 „Dėl Švietimo ir mokslo ministro 2015 m. gruodžio 21 d. įsakymo Nr. V-1309 ,,Pradinio, pagrindinio ir vidurinio ugdymo programų aprašo patvirtinimo“ pakeitimo (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendrojiprograma) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.
2. Mokykla, rengdama Mokyklos ugdymo planą, remiasi švietimo stebėsenos, nacionalinių mokinių pasiekimų tyrimų, oranzuojamų NEC, duomenimis ir rekomendacijomis, mokinių pasiekimų ir pažangos vertinimo informacija, mokyklos įsivertinimo ir išorės vertinimo duomenimis, Kauno m. aukštųjų mokyklų, kaip mokyklos socialinių partnerių, atliktų tyrimų duomenų rezultatais.
3. Ugdymo planą rengia 2018 m. gegužės 28 d. mokyklos direktorės įsakymu Nr. V-33 sudaryta darbo grupė. Darbo grupės pirmininkė – direktorės pavaduotoja ugdymui Dalia Lingienė, darbo grupės nariai – psichologė Rūta Žiaunienė, mokytojos metodininkės Vilma Lynienė, Rimantė Tamošiūnienė, Odeta Virpšienė, mokyklos tarybos pirmininkė Jolita Mackienė.
4. Mokykla dirba taikydama Netradicinio ugdymo koncepcijos, patvirtintos Lietuvos Respublikos švietimo ir mokslo ministro 2010 m. kovo 5 d. įsakymu Nr. V-299 ir pagal Suzuki talentų ugdymo koncepcijos Lietuvoje, patvirtintos Lietuvos Respublikos švietimo ir mokslo ministro 2005 m. birželio 17 d. įsakymu Nr. ISAK-1128 (Žin., 2005, Nr. 79-2875) elementus.
5. Mokykla įgyvendina priešmokyklinio ir pradinio ugdymo programas, rengdama vieną ugdymo planą 2018-2019 mokslo metams.
6. Mokyklos ugdymo planą mokyklos vadovas tvirtina iki ugdymo proceso pradžios, projektą suderinęs su mokyklos taryba ir Kauno m. savivaldybės švietimo skyriumi.
7. Mokyklos ugdymo plane įteisinami šie bendruomenės susitarimai:
8. 2018- 2019 m.m. Svarbiausias mokyklos tikslas - bendromis mokytojų ir mokinio šeimos narių pastangomis ugdyti laimingus, kultūringus ir kūrybingus vaikus, teikiant jiems kokybišką priešmokyklinį ir pradinį išsilavinimą remiantis dr. Sh.Suzuki ugdymo filosofija. 2018-2019 m.m. keliami šie tikslai, atitinkantys mokyklos strateginius veiklos planus ir kiekvieno mokinio pažangos siekius:

|  |  |  |  |
| --- | --- | --- | --- |
| Tikslai | Sėkmės kriterijus | Laukiami minimalūs rezultatai | Laukiami maksimalūs rezultatai |
| 1. Formuoti mokinių sveikos gyvensenos ir mitybos įgūdžius , diegiant ,, švediško “ maitinimo principus
 | Susiformavę sveikos gyvensenos ir mitybos įgūdžiai | 60 % mokinių papildo savo kasdieninį pietų meniu daržovėmis , taip pagerindami mitybos įpročius bei tęsia įgūdžių formavimą su šeimos narių pagalba | 80 % mokinių papildo savo kasdieninį pietų meniu daržovėmis taip pagerindami mitybos įpročius bei tęsia įgūdžių formavimą namuose |
| 1. Diegiant mobiliąsias mokymosi priemones bei saugiai naudojantis virtualiomis sistemomis, puoselėti atsakingus ir kritiniu mąstymu pagrįstus mokinių tarpusavio santykius
 | Gebėjimas grupėje ir individualiaiatlikti užduotis , naudojant mobiliąsias ugdymo priemones , sąlygojamas gerų tarpusavio santykių | 70% mokytojų savo veiklose naudoja IKT priemones, organizuodami veiklas grupėse ir individualiai, skatinant mokinius atsakingai ir pagarbiai bendrauti ir bendradarbiauti  | 90% mokytojų savo veiklose naudoja IKT priemones, organizuodami veiklas grupėse ir individualiai, skatinant mokinius atsakingai ir pagarbiai bendrauti ir bendradarbiauti |
| 1. Siekiant kiekvieno vaiko individualios pažangos, dalintis metodine ir dalykine patirtimi fiksuojant, vertinant ir gerinant mokymo (si) efektyvumą
 | Geranoriškas dalijimasis gerąja patirtimi , remiantis gautais rezultatais ir siekiant individualios kiekvieno vaiko pažangos | 80 % mokytojų kasdieninėje veikloje dalinasi dalykine ir metodine informacija, užtikrindami kiekvieno mokinio asmeninę pažangą ir sėkmę | 100 % mokytojų kasdieninėje veikloje dalinasi dalykine ir metodine informacija, užtikrindami kiekvieno mokinio asmeninę pažangą ir sėkmę |

1. Priešmokyklinio ir pradinio ugdymo procesas organizuojamas pusmečiais;
2. Kiekvienai klasei skiriamos ugdymo valandos bendrajai programai įgyvendinti atsižvelgiant į BUP rekomendacijas ir konkrečius tos klasės ugdytinių poreikius.
3. Ugdymo turinys formuojamas dalykinio ir integruoto ugdymo pagrindais, pagrindinės mokymosi formos – pamoka, projektinė ir kūrybinė veikla (mokslo metų eigoje numatomos tematinės šešios integruoto kūrybinio ugdymo savaitės).
4. Ugdymo turinys skirstomas pusmečio laikotarpiais (I pusmetis nuo 2018 m. rugsėjo 3 d. iki 2019 m. sausio 18 d., II pusmetis nuo 2019 m. sausio 21 d. iki birželio 5 d.).
5. Ugdymo procesas organizuojamas įvairiose edukacinėse erdvėse (specializuotuose kabinetuose, bibliotekoje, kiemo erdvėse ) ne tik mokykloje, bet ir už jos ribų, remiantis Kauno Suzukio pradinės mokyklos ugdomųjų aplinkų aprašu.
6. Bendrosios programos pritaikomos mokiniams, turintiems specialiųjų ugdymosi poreikių, nustačius išskirtinius jų gabumus, taip pat pritaikomos arba individualizuojamos įgimtus ir/ar įgytus sutrikimus turintiems mokiniams.
7. Švietimo pagalbą mokiniams ir mokytojams susiduriant su mokymosi sunkumais ar siekiant kompensuoti mokymosi pasiekimų skirtumus, susidariusius dėl mokymosi pagal kitos šalies pradinio ugdymo programą, teikia Vaiko gerovės komisija pagal Kauno Suzukio pradinės mokyklos specialųjį pedagoginės pagalbos teikimo tvarkos aprašą bei mokyklos psichologinės pedagoginės pagalbos teikimo vaikui tvarkos aprašą.
8. Ugdymo valandos, skirtos mokinių ugdymo poreikiams tenkinti, paskirstytos mokyklos 2018-2019 m.m. Bendrojo ugdymo plano 23 punkte.
9. Klasės dalijamos į grupes užsienio kalbos ir etikos – tikybos pamokose, jeigu mažiausias susidariusios grupės mokinių skaičius – 10; laikinosios grupės mokykloje nesudaromos.
10. Jungtinių klasių veikla mokykloje būtų organizuojama iškilus poreikiui, numatomo poreikio 2018-2019 m.m. nėra.
11. Mokinių mokymosi krūvio reguliavimo priemonės, pasiekimų patikrinamųjų darbų organizavimo būdai ir laikotarpiai, didžiausias patikrinamųjų darbų skaičius per savaitę, namų darbai skiriami remiantis susitarimais, priimtais metodinės tarybos posėdyje 2018 m. birželio 6 d. protokolu Nr. 5.
12. Mokinių ugdymo pasiekimų ir pažangos vertinimas vyksta remiantis Kauno Suzukio pradinės mokyklos mokinių pažangos ir pasiekimų vertinimo sistema.
13. Vadovėliai ir mokymo(si) priemonės mokykloje pasirenkamos remiantis Kauno Suzukio pradinės mokyklos mokytojų tarybos posėdžio 2018 m. gegužės 31 d. protokolo Nr. 3 ir mokyklos tarybos posedžio 2018 m. gegužės 31 d. protokolo Nr. 3 nutarimais.
14. Pažintinės ir kultūrinės veiklos organizavimui 2018-2019 m.m. skiriama 20 valandų, atsižvelgiant į priešmokyklinio ir pradinio ugdymo bendrosiose programose numatytą ugdymo(si) turinį ir mokinių pasiekimus bei amžių.
15. Neformaliojo vaikų švietimo programų pasirinkimui mokykloje skiriamos 26 valandos, sudarant grupes ne mažiau kaip po 12 vaikų.
16. Mokytojai rengia dalyko ilgalaikius planus. Ilgalaikiai planai rengiami vieneriams mokslo metams, planų formos aprobuotos mokyklos metodinėje taryboje.
17. Prevencinis ugdymas priešmokyklinio ugdymo grupėse vyksta pagal programą “Zipio draugai”, I-IV klasėse - pagal smurto prevencijos programą “Antras žingsnis”, skiriant po 1 auklėjamojo darbo valandą per savaitę. Įgyvendinant pasirinktas prevencines programas vadovaujamasi Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 “Dėl smurto prevencijos įgyvendinimo mokyklose rekomendacijų patvirtinimo, Lietuvos Respublikos šietimo įstatymo Nr. I-1489 1, 2, 19, 23, 43, 46, 47, 49, 56, 58, 59 straipsnių pakeitimo įstatymo (2016 m. spalio 18 d. Nr. XII-2685) 7 straipsniu, Lietuvos Respublikos švietimo ir mokslo ministro 2017 m. birželio 30 d. raštu Nr. SR-3013 “Dėl prevencinių programų įgyvendinimo mokyklose”.
18. Bendradarbiavimas su mokinių tėvais (globėjais) vyksta pagal dr. Sh.Suzuki ugdymo filosofijos principus, visapusiškai skatinant juos įsitraukti juos į mokyklos ir savo vaiko ugdymo procesą. Pagrindinis tikslas – suformuoti lygiakraštį ugdymo Suzuki metodika trikampį, kurio kraštinės - vaiko, mokytojo ir tėvų lygiavertis bendradarbiavimas, siekiant individualios kiekvieno vaiko pažangos. Šiam tikslui pasiekti naudojamos įvairios tėvų įtraukimo į ugdymo procesą formos (informavimas mokyklos, klasių susirinkimų, individualių konsultacijų metu, IT priemonėmis; bendradarbiavimas mokyklos, klasės, šeimos renginių lygmeniu; grįžtamojo ryšio užtikrinimas LEAN vadybos pagrindais);
19. Mokyklos bendruomenės nariai laikosi nuostatos, kad ugdymo procesas yra vientisas ir nepertraukiamas, tad tėvų pastangomis su mokytojų pagalba bei reomendacijomis nenutrūksta popamokiniu, užklasiniu, laisvadienių ar atostogų laiku.
20. Siekiant iki 2018 m. pabaigos sėkmingai įgyvendinti mokyklos strateginio plano tikslus bei skatinant mokinius siekti maksimalių individualios pažangos rezultatų, mokykloje skaitmeninis ugdymo turinys integruojamas į kasdienines veiklas pamokų bei neformaliojo ugdymo metu. Neformaliajame ugdyme didžiausias dėmesys skiriamas instrumentiniam muzikavimui Suzuki metodu ir mokinių pasiekimus šioje srityje atspindintiems renginiams. Papildomų lėšų šioms ugdymo formoms nebus skiriama.

# III SKYRIUS

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

1. 2018–2019 mokslo metai ir ugdymo procesas prasideda 2018 m. rugsėjo 3 d. Ugdymo proceso trukmė – 174 ugdymo dienos.
2. Mokslo metai skirstomi (2018 m. birželio 8 d. direktorės įsakymu Nr. V-45 ):

|  |
| --- |
| **2018 -2019 m. m.** |
| **Klasės** | **I pusmetis (nuo - iki)** | **II pusmetis (nuo - iki)** |
| **Priešmokyklinis ugdymas** | 2018 -09-03 – 2019 -01 -18 | 2019-01-21 – 2019-06-05 |
| **1 – 4 klasės** | 2018 -09-03 – 2019 -01 -18 | 2019-01-21 – 2019-06-05 |

1. 2018–2019 mokslo metais:
	1. mokiniams skiriamos atostogos:

|  |  |
| --- | --- |
| Rudens | 2018-10-29–2018-11-02 |
| Žiemos (Kalėdų) | 2018-12-27–2019-01-02 |
| Žiemos | 2019-02-18–2019-02-22 |
| Pavasario (Velykų) | 2019-04-23–2019-04-26 |

13.2. ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė – 17 ugdymo dienų. Į atostogų trukmę neįskaičiuojamos švenčių dienos.

1. 2018–2019 mokslo metais mokyklos bendruomenės susitarimu 10 ugdymo dienų skiriama integruotoms edukacinėms veikloms, ugdančios mokinių bendrąsias kompetencijas: 1) Rugsėjo 1-osios šventė/ teatralizuotas koncertas (ugdo kultūrinę, socialinę, iniciatyvumo ir kūrybingumo kompetencijas); 2) benduomenės telkimo projektas “Dr. Sh.Suzuki gimtadienis” (ugdo pažinimo, iniciatyvumo ir kūrybingumo, mokėjimo mokytis kompetencijas); 3) Senelių diena mokykloje (ugdo socialinę, komunikavimo, pažinimo kompetencijas); 4) kūrybinis projektas „Kalėdinis miuziklas” (ugdo kultūrinę, asmeninę kompetencijas); 5) Amatų diena Kaziuko mugėje (ugdo asmeninę, socialinę, kultūrinę, komunikavimo kompetencijas); 6) pažintinės ekskursijos “Pažink gimtąjį miestą” (ugdo mokėjimo mokytis, pažinimo, kultūrinę kompetencijas); 7) mokyklos bendruomenės sporto šventė (ugdo asmeninę, komunikavimo, socialinę kompetencijas); 8) pavasarinės iškylos su šeimomis (ugdo socialinę, iniciatyvumo ir kūrybingumo, pažinimo kompetencijas); 9) projektas “Diena muziejuje” (ugdo mokėjimo mokytis ir pažinimo kompetencijas); 10) ugdymo karjerai projektas ,,Mano būsimoji profesija: tėvelių pėdomis “ (ugdo asmeninę, pažinimo ir mokėjimo mokytis kompetencijas).
2. Paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar esant kitoms aplinkybėms, keliančioms pavojų mokinių sveikatai ar gyvybei, taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Mokyklos vadovas priima sprendimus dėl ugdymo proceso koregavimo, apie priimtus sprendimus informuoja mokyklos tarybą ir Kauno m. savivaldybės Švietimo skyrių.

# ANTRASIS SKIRSNIS

# BENDROSIOS PROGRAMOS ĮGYVENDINIMO

**BENDROSIOS NUOSTATOS**

1. Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.
2. Formuojant mokyklos ugdymo turinį, t. y. numatant mokyklos mokinių pasiekimus ir ugdymosi tikslus, atsižvelgiama į nacionalinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus mokykloje rezultatus ir rekomendacijas dėl mokinių pasiekimų gerinimo, taip pat Kauno m. aukštųjų mokyklų, kaip mokyklos socialinių partnerių, atliktų tyrimų duomenų rezultatus.
3. Bendrajai programai ir neformaliojo švietimo programoms įgyvendinti:
	1. 2018-2019 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso skiriama ugdymo valandų |
| Dorinis ugdymas (tikyba arba etika) | 68 | 68 | 136 |
| Lietuvių kalba | 510 | 476 | 986 |
| Užsienio kalba (anglų) | 68 | 136 | 204 |
| Matematika | 306  | 306 | 612  |
| Pasaulio pažinimas | 136 | 136 | 272 |
| Dailė ir technologijos | 136 | 136  | 272  |
| Muzika | 136 | 136 | 272 |
| Kūno kultūra | 170 | 204  | 374  |
| Valandos, skiriamos mokinių ugdymo(si) poreikiams tenkinti | 68 | 102  | 170  |
| Iš viso Bendrajai programai įgyvendinti | 1598 | 1700  | 3298 |
| Neformaliojo švietimo valandos | 136 | 136 | 272 |

1. Atsižvelgdama į iškeltus ugdymo tikslus, mokyklos ar atskiros(-ų) klasės(-ių) mokinių mokymosi pasiekimus, mokinių ugdymosi poreikius, Kauno Suzukio pradinė mokykla pasirenka specifinius ugdymo valandų paskirstymo variantus. Ugdymo valandos Bendrajai programai įgyvendinti paskirstomos taip:
	1. ugdymo dalykui konkrečiai klasei skiriamas reikalingas ugdymo valandų skaičius, (perskirstant ketveriems metams ugdymo dalyko programai skiriamas ugdymo valandas), per ketverius metus užtikrinant 19 punkte ugdymo dalykui numatytą bendrą ugdymo valandų skaičių;
	2. ugdymo dalykams klasei vieneriems metams skiriamas ugdymo valandų skaičius, išlaikant bendrą pradinio ugdymo programos koncentrui (per dvejus metus) skiriamų ugdymo valandų skaičių;
	3. Bendrosios programos ugdymo dalykams skiriamos ugdymo valandos per savaitę:

|  |  |
| --- | --- |
| Dalykai | Dalyko savaitinių ugdymo valandų skaičius |
| 1–2 klasės | 3–4 klasės | Pradinio ugdymo programa (1–4) klasės) |
| Dorinis ugdymas (tikyba arba etika) | 2 | 2 | 4 |
| Lietuvių kalba | 15 | 14 |  29 |
| Užsienio kalba (anglų) | 2 | 4 | 6 |
| Matematika | 9 | 9 | 18 |
| Pasaulio pažinimas | 4 | 4 | 8 |
| Dailė ir technologijos | 4 | 4 |  8 |
| Muzika | 4 | 4 | 8 |
| Kūno kultūra | 5 | 6 | 11 |
| Privalomų ugdymo valandų skaičius mokiniui | 1 kl. – 222 kl. – 23 | 3 kl.– 244 kl.– 23 |  92 |
| Valandos, skiriamos mokinių ugdymo(si) poreikiams tenkinti | 5 |  5 |
| Iš viso |  |  97 |

1. Valandos mokinių ugdymo(si) poreikiams tenkinti skiriamos įvertinus mokinių ugdymosi poreikius, atsižvelgiant į mokyklos iškeltus ugdymo prioritetus, spręstinas ugdymo problemas. Dr. Sh. Suzuki ugdymo sistemos pagrindas yra teikti kryptingą pagalbą vaiko talentui skleistis mokslo ir meno srityse, kūrybinės saviraiškos skatinimui. Valandos, skirtos mokinių ugdymo(si) poreikiams tenkinti, naudojamos:
2. kryptingam meniniam ugdymui (pridedama 1 teatro pamoka 4 kl.);
3. užsienio kalbai mokyti (pridedama 1 anglų kl. pamoka 3 ir 4 kl.);
4. kūno kultūrai mokyti, jei šiam dalykui skiriamos 2 ugdymo valandos per savaitę (pridedama 1 šokio pamoka 2 kl.).
5. projektinei, kūrybinei veiklai (pridedama 1 pamoka 1 kl.).
6. Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti ir dalyko, kuriam mokyti klasė dalijama į grupes, ugdymo valandos.
7. Klasės dalijamos į grupes:
	1. Užsienio (anglų) kalbai mokyti klasėje esant ne mažiau kaip 20 mokinių, mokyklai turint pakankamai ugdymo lėšų;
	2. Doriniam ugdymui, jei tos pačios klasės mokinių tėvai mokiniams yra parinkę tikybą ir etiką.
8. Ugdymo procesas gali būti organizuojamas pamoka ir kitomis mokymosi organizavimo formomis:
9. Ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“;
10. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Bendrosios programos ugdymo dalykų ir neformaliojo švietimo programų turinį:
	* 1. ugdymo procesas gali būti skirstomas į įvairios nepertraukiamos trukmės ugdymo periodus;
		2. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo švietimo programoms įgyvendinti. Į šį laiką neįskaičiuojamas pailgintos dienos grupės veiklai organizuoti skirtas laikas;
		3. mokiniui, kuris mokosi pagal pradinio ugdymo programą pažintinė, kultūrinė, meninė, kūrybinė veik
		4. la (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Mokykla šiai veiklai per mokslo metus skiria 20 pamokų, atsižvelgdama į pradinio ugdymo bendrojoje programoje numatytą turinį ir pasiekimus, mokinių amžių. Veikla siejama ne tik su mokyklos ugdymo tikslais, bet ir su mokinių mokymosi poreikiais. Ši veikla organizuojama ne tik mokykloje, bet ir kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose.
11. Ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys.
12. Ugdymo procesas organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.) remiantis Kauno Suzukio pradinės mokyklos ugdomųjų aplinkų aprašu (patvirtinta 2017 m. rugpjūčio 21 d. direktorės įsakymu Nr. V-49, pritarta 2017 m. birželio 12 d. mokyklos metodinės tarybos protokolo Nr.5).
13. Mokykla koreguoja ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

# TREČIASIS SKIRSNIS

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

1. Ugdymo sričių / ugdymo dalykų programų įgyvendinimas:
	1. Dorinis ugdymas:
		1. tėvai (globėjai) parenka mokiniui vieną iš dorinio ugdymo dalykų: etiką arba tikybą;
		2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.
	2. Kalbinis ugdymas:
		1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);
		2. pirmosios užsienio kalbos mokymas:
			1. pirmosios užsienio kalbos mokoma(si) antraisiais- ketvirtaisiais pradinio ugdymo programos metais;
			2. Kauno Suzukio pradinėje mokykloje pirmoji užsienio kalba yra anglų kalba;
			3. užsienio kalbai mokyti 2 klasėje skiriama po 2 ugdymo valandas per savaitę, 3 ir 4 klasėje – 3 valandos per savaitę.
	3. Socialinis ir gamtamokslinis ugdymas:
		1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Organizuojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (1/4) dalykui skiriamo laiko ugdymas vyksta tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;
		2. socialiniams gebėjimams ugdytis dalis (1/4) pasaulio pažinimo dalyko laiko skiriamas ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).
		3. Organizuojant ugdymo veiklas vadovaujamasi Kauno Suzukio pradinės mokyklos ugdomųjų aplinkų aprašu (patvirtinta 2017 m. rugpjūčio 21 d. direktorės įsakymu Nr. V-49, pritarta 2017 m. birželio 12 d. metodinės tarybos protokolo Nr.5).
	4. Matematinis ugdymas:
		1. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, pagal galimybes naudoti informacines komunikacines technologijas, skaitmenines mokomąsias priemones.
	5. Kūno kultūra:
		1. kūno kultūrai skiriamos 3 ugdymo valandos per savaitę, 1 val. per savaitę 2 klasėse skiriant šokiui;
		2. specialiosios medicininės fizinio pajėgumo grupės organizuojamos taip:
			1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
			2. tėvų (globėjų) pageidavimu mokiniai gali lankyti sveikatos grupes ne mokykloje;
			3. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos ar fiziniam aktyvinimui skirtos veiklos.
	6. Meninis ugdymas (dailė ir technologijos, muzika, šokis, teatras):
		1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko;
		2. atsižvelgiant į mokyklos bendruomenės meninio ugdymo poreikius ir Suzuki metodo principus, mokykloje:
		3. viena iš meninio ugdymo sričių yra teatras;
		4. šokio programa skiriama viena ugdymo valanda iš kūno kultūros dalyko.
2. Mokiniai, kurie mokosi pagal neformaliojo vaikų švietimo ir formalųjį švietimą papildančio ugdymo programas (pvz., dailės, muzikos, sporto), mokyklos vadovo įsakymu gali būti atleidžiami nuo atitinkamo privalomojo dalyko savaitinių pamokų (ar jų dalies) lankymo, jiems numatomas šių dalykų mokymosi pasiekimų įskaitymas. Šių programų turinys turi derėti su Bendrųjų programų turiniu. Mokyklos vadovas nustato nedalyvaujančių pamokose mokinių saugumo užtikrinimo priemones.
3. Integruojamųjų, prevencinių ir kitų ugdymo programų įgyvendinimas:
	1. Į Bendrosios programos ugdymo dalykų programų turinį integruojama:
		1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433„Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“).
		2. Žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa;
		3. mokyklos pasirinktos priešmokyklinio ugdymo grupėms Tarptautinė programa “Zipio draugai”, skirta įgyti socialinių bei emocinių sunkumų įveikimo gebėjimų, ir pirmoms – ketvirtoms klasėms, skirta socialinius emocinius įgūdžius lavinanti bei smurto prevencijos programa “Antras žingsnis”, diegiant Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V- 190 „Dėl Smurto prevencijos įgyvendinimo mokyklose rekomendacijų patvirtinimo“, įtrauktos į Kauno Suzukio pradinės mokyklos ugdymo turinio integravimo galimybių aprašą;
		4. Visų integruojamų dalykų įtraukimo į ugdymo turinį tvarka numatyta Kauno Suzukio pradinės mokyklos ugdymo turinio integravimo galimybių apraše (patvirtinta 2017 m. rugpjūčio 21 d. direktorės įsakymu Nr. V-50, pritarta 2017 m. birželio 12 d. metodinės tarybos protokolas Nr. 5).
	2. Etninės kultūros ugdymas;
	3. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų, pamokose naudojamos skaitmeninio formato užduotys (turinys);
	4. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“.
	5. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys.
	6. Mokykla, atsižvelgdama į mokyklos bendruomenės, mokinių ugdymosi poreikius, Bendrojo ugdymo plano 40.1.2, 40.1.3 papunkčiuose nurodytoms ugdymo programoms įgyvendinti skiria atskirą ugdymo laiką iš valandų, skirtų ugdymosi poreikiams tenkinti, o etninei kultūrai ugdyti – iš neformaliojo švietimo valandų.

# KETVIRTASIS SKIRSNIS

**MOKINIŲ MOKYMOSI PASIEKIMŲ IR PAŽANGOS VERTINIMAS**

1. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir Bendrąja programa.
2. Kauno Suzukio pradinėje mokykloje mokiniai vertinami remiantis Kauno Suzukio pradinės mokyklos mokinių pažangos ir pasiekimų vertinimo sistema (patvirtinta 2017 m. rugpjūčio 21 d. direktorės įsakymu Nr. V-51, pritarta 2017 m. birželio 12 d. mokyklos tarybos protokolas Nr.5)
3. Mokytojas numato mokinių ugdymosi pasiekimus ir vertinimą vadovaudamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių mokymosi rezultatus, ugdymosi poreikius ir galimybes. Numatydamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo ar jungtinės grupės ikimokyklinio ugdymo auklėtojo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.
4. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas:
	1. formuojamasis ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, pasiekimus ar nesėkmes;
	2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes:
	3. apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per pusmetį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi:
	4. elektroniniame dienyne ir mokinių pasiekimų ir pažangos įvertinimo apraše;
	5. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;
	6. dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p. p.“ arba „n. p.“;
	7. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, ir specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje įrašant „p. p.“ arba „n. p.“;
	8. baigus pradinio ugdymo programą pasiekimų ir pažangos vertinimo aprašas perduodama mokyklai, kurioje mokinys mokysis pagal pagrindinio ugdymo programą.

# PENKTASIS SKIRSNIS

# NEFORMALIOJO VAIKŲ ŠVIETIMO ORGANIZAVIMAS

1. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą meninę, sportinę, techninės kūrybos ar kitą veiklą.
2. Neformalusis vaikų švietimas įgyvendinamas atsižvegiant į Suzuki talentų ugdymo koncepciją Lietuvoje, patvirtintą Lietuvos Respublikos švietimo ir mokslo ministro 2005 m. birželio 17 d. įsakymu Nr. ISAK-1128. Neformaliojo vaikų švietimo programas mokiniai renkasi laisvai, jos yra neprivalomos ; veiklos formos prioritetiškai atitinka dr. Sh. Suzuki ugdymo filosofijos principus.
3. Neformaliajam švietimui 1–4 klasėms ugdymo valandų skaičius per metus nurodomas Bendrojo ugdymo plano punkte 16.1. Šios valandos naudojamos tik neformaliojo švietimo programoms įgyvendinti.
4. Mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, prireikus juos tikslina mokslo metų pradžioje ir siūlo mokiniams rinktis neformaliojo švietimo programas.
5. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1214 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo”.
6. Neformalųjį vaikų švietimą leidžiama organizuoti ne tik mokykloje, bet ir už jos ribų, numatant veiklų intensyvumą, periodiškumą, trukmę, išlaikant klasei Bendrojo ugdymo plano 22 punkte numatytą valandų skaičių per metus.
	1. Neformaliojo vaikų švietimo programose dalyvaujantys mokiniai registruojami Mokinių registre. Neformaliojo vaikų švietimo programų pasirinkimui mokykloje skiriamos 26 valandos, sudarant grupes ne mažiau kaip po 12 vaikų.

# ŠEŠTASIS SKIRSNIS

**MOKINIŲ MOKYMO NAMIE ORGANIZAVIMAS**

1. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):
	1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Įgyvendinamos visos Bendrosios programos dalykų programos, išskyrus kūno kultūros programą;
	2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);
	3. mokinys gydytojo leidimu dalį ugdymo valandų / pamokų gali lankyti mokykloje arba mokytis nuotoliniu mokymo proceso organizavimo būdu. Šios ugdymo valandos / pamokos įrašomos į mokinio individualų ugdymo planą;
	4. namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

# IV SKYRIUS

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ),**

**UGDYMO ORGANIZAVIMAS**

**PIRMASIS SKIRSNIS BENDROSIOS NUOSTATOS**

1. Mokykla atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, mokyklos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis, Specialiuoju pedagoginės pagalbos teikimo tvarkos aprašu bei Psichologinės pedagoginės pagalbos teikimo vaikui tvarkos aprašu, patvirtintais 2017 m. rugsėjo 6 d. direktorės įsakymu Nr. V-61A.
2. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys (integralus ar pagal dalykus), parenkamos mokymosi organizavimo formos (pamoka, projektinė veikla ar pan.), pritaikomos ugdymosi erdvės, parenkamos ugdymui skirtos techninės pagalbos priemonės ir specialiosios mokymo priemonės ir pan.
3. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į:
	1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);
	2. mokymosi formą ir mokymo proceso organizavimo būdą, suteikti galimybę kiekvienam SUP turinčiam vaikui dalyvauti mokyklos nefomaliojo ugdymo veiklose;
	3. mokyklos ir tėvų (globėjų) įsipareigojimus, įteisintus mokymo sutartyje.

# ANTRASIS SKIRSNIS

# INDIVIDUALAUS UGDYMO PLANO RENGIMAS

1. Individualus ugdymo planas rengiamas mokiniui, turinčiam specialiųjų ugdymosi poreikių. Planas rengiamas siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.
2. Mokykla, rengdama individualų ugdymo planą:
3. pritaiko bendrąjį ugdymo planą iki 20 procentų koreguodama dalykų programoms įgyvendinti skiriamų savaitinių ugdymo valandų skaičių, nurodytą Bendrojo ugdymo plano 22 punkte bei 32.6 papunktyje;
4. numato specialiąsias pamokas, siūlo kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems, ugdytis pagal aukštesnio lygmens ugdymo programą.
5. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;
6. 1-2 valandomis sumažina minimalų pamokų skaičių per savaitę, didinant neformaliojo švietimo valandų skaičių, besimokantiems pagal pradinio ugdymo individualizuotą programą;
7. per mokslo metus gali keisti specialiųjų pamokų, pratybų ir individualiai pagalbai skiriamų valandų skaičių;
8. gali intensyvinti mokiniui teikiamą specialiąją pedagoginę ar mokymo pagalbą nustatytą laikotarpį, skirdama papildomų ugdymo valandų kiekvienam mokiniui individualiai ar mokinių grupei;
9. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą;
10. suteikia galimybę kiekvienam mokiniui dalyvauti mokyklos nefomaliojo ugdymo veiklose.
11. Mokiniams, turintiems kalbėjimo ir kalbos sutrikimą, mokykla skiria:
	1. specialiųjų pamokų tarčiai, kalbai ir klausai lavinti;
	2. individualioms ir grupinėms pratyboms 1–4 klasėse po 1 ugdymo valandą kiekvienam mokiniui per savaitę;
	3. žymių ar labai žymių kalbėjimo ir kalbos sutrikimų turintiems mokiniams, bendraujantiems alternatyvios komunikacijos būdu, tarties, kalbos ir komunikacijos lavinimo individualias ir grupines pratybas galima integruoti į komunikacinės, pažintinės veiklos ir į lietuvių kalbos pamokas. Pratybų ir lietuvių kalbos pamokų turinys turi derėti.
12. Mokiniams, kurie mokosi pagal pradinio ugdymo individualizuotą programą, ugdymo planas sudaromas atsižvelgiant į mokinio galias, mokymosi formą, mokymo organizavimo būdą ir klasės paskirtį:
	1. turintiems nežymų intelekto sutrikimą, ugdymo planas rengiamas:
	2. vadovaujantis Bendrojo ugdymo plano 22 punkte bei 32.6 papunktyje dalykų programoms įgyvendinti nurodytu savaitinių ugdymo valandų skaičiumi, kuris gali būti keičiamas iki 15 procentų;
		1. turintiems kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;
	3. turintiems vidutinį, žymų ar labai žymų intelekto sutrikimą, ugdymo planas rengiamas:
		1. vadovaujantis Bendrojo ugdymo plano 22 punkte ir 32.6 papunktyje dalykų programoms įgyvendinti nurodytu savaitinių ugdymo valandų skaičiumi, kuris gali būti keičiamas iki 20 procentų, arba vadovaujantis Bendrojo ugdymo plano 81.2.2. papunkčiu, ugdymą organizuojant atskiromis veiklos sritimis, skiriant specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;
		2. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais;
		3. mokinių užimtumą galima organizuoti (neformalųjį švietimą) ir per mokinių atostogas (išskyrus vasaros atostogas);
		4. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų rekomendacijas;
		5. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedinėms pratyboms 1–4 klasėse skiriama po 1 pamoką per savaitę.

# TREČIASIS SKIRSNIS

**ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS, SOCIALINĖS PEDAGOGINĖS IR SPECIALIOSIOS) TEIKIMAS**

1. Švietimo pagalba (psichologinė, specialioji pedagoginė, socialinė pedagoginė ir specialioji), teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-663 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“, Kauno Suzukio pradinės mokyklos Specialiuoju pedagoginės pagalbos teikimo tvarkos aprašu bei Psichologinės pedagoginės pagalbos teikimo vaikui tvarkos aprašu, patvirtintais 2017 m. rugsėjo 6 d. direktorės įsakymu Nr. V-61A.

# KETVIRTASIS SKIRSNIS

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

1. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal mokyklos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Bendrojo ugdymo plano 56, 57 punktais:
	1. 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti;
	2. mokiniams, turintiems vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 8 valandas per savaitę, iš jų 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti.

**PENKTASIS SKIRSNIS**

**PRIEŠMOKYKLINIS UGDYMAS**

1. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl priešmokyklinio ugdymo tvarkos aprašo patvirtinimo pakeitimo“.
2. Priešmokyklinis ugdymas organizuojamas pagal Priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinio ugdymo bendrosios programos“ patvirtinimo”.
3. Kauno Suzukio pradinėje mokykloje priešmokyklinių grupių veikla organizuojama pagal Kauno miesto savivaldybės įsteigtų švietimo įstaigų priešmokyklinio ugdymo organizavimo modelių aprašą, patvirtintą Kauno miesto savivaldybės tarybos 2012 m. vasario 23 d. sprendimu Nr. T-82, remiantis Kauno miesto savivaldybės tarybos 2016 m. gruodžio 24 d. sprendimu Nr. T-268 “Dėl ikimokyklinio ir priešmokyklinio ugdymo organizavimo pakeitimo”. Priešmokyklinio ugdymo grupių veiklos organizuojamos pagal 1 modelį. Yra lavinamos šios kompetencijos: komunikavimo, pažinimo, sveikatos, socialinė ir meninė (dailė, muzika, šokis, vaidyba) kompetencijos. Skiriamas laikas per savaitę yra 20 val.
4. Priešmokyklinės grupės veikla yra vientisas procesas, organizuojamas tam tikra tvarka klasių patalpose ir salėje pagal patvirtintą veiklų tvarkaraštį. Užsiėmimų pobūdį ir trukmę lemia ugdymo(si) tikslai bei grupės vaikų poreikiai.
5. Priešmokyklinės ugdymo grupės ugdymo planą rengia priešmokyklinio ugdymo grupės pedagogas. Parengtą priešmokyklinio ugdymo planą suderinęs su pavaduotoju ugdymui pateikia tvirtinti mokyklos direktorei iki rugsėjo 6 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA:

Švietimo skyriaus vedėjo pavaduotoja

Ona Visockienė

\_\_\_\_\_\_\_\_\_\_\_\_\_\_\_\_\_\_\_\_

2018 m. rugpjūčio \_\_\_ d.

SUDERINTA

Mokyklos tarybos 2018 m. birželio 7 d.

posėdžio protokolu Nr. 4